Ginakabig bilang Covid-19 local transmission sa syudad sang Cadiz Negros Occidental, ang pagpositibo sang 30 anyos nga iloy.\nSuno kay Mayor Salvador Escalante Jr., ang pasyente nga subong nakaadmit sa St. Andrew’s Isolation Center, ang close contact sa tatlo ka myembro sang iya pamilya, nga una nagpositibo sa Covid-19 kag gin-tag bilang confirmed cases no. 4, 8 kag 13 sa Cadiz.\nDugang pa ni Escalante, una nga nagpositibo ang APOR nga katapo sang Phil. Navy nga nagpauli sa Cadiz halin sa Lapu-lapu Cebu. Walo ka myembro sang pamilya sini ang gindala sa St. Andrew’s Park Place and Healing Center kag gin swab tests.\nNagpositibo ang utod sini kag hinablos nga tatlo ka tuig ang edad. Ang tatlo ka tuig, amo ang bata sang 30 anyos nga iloy nga nagpositibo man sa virus, bangud sa pag-upod sini sa quarantine area.\nSuno kay Escalante, napilitan ang iloy nga mag-upod sa quarantine facility, para matatapan ang iya nga bata. Ang iloy amo ang patient no. 1686 sa Western Visayas nga kalakip sa 13 ka mga dugang nga nagpositibo sa Negros Occidental sang Myerkules. | Aksyon Marlon Genovea\nMENOR DE EDAD, PILASON MATAPOS GIN BUNO SA KABANKALAN